Cassiel Rousseau

Kasielis Ruso (Cassiel Rousseau, g. 2001 m. vasario 4 d.) – Australijos šuolininkas į vandenį, olimpietis, pasaulio čempionas šuoliuose iš 10 m platformos.

Senelis – Michel Rousseau, prancūzų dviratininkas, olimpinis sprinto čempionas.

Biografija 
Savo debiutiniame 2019 m. pasaulio vandens sporto čempionate australas užėmė 9-ą vietą bei iškovojo pakvietimą į Tokijo olimpiadą. 2020 m. vasaros olimpinėse žaidynėse Rousseau dalyvavo vyrų šuoliuose nuo 10 m platformos. Kvalifikaciniame etape australas liko 8-as, o pusfinalyje pakilo į 6-ą vietą bei pateko į rungties finalinį etapą. Finale sportininkas suklydo darydamas pirmąjį šuolį bei iš viso surinkęs 430,35 taškus užėmė 8-ą vietą.

2022 m. Sandraugos žaidynėse iškovojo vieną aukso ir du bronzos medalius.

2023 m. pasaulio vandens sporto čempionate kartu su Domonic Bedggood užėmė 5-ą vietą sinchroninių šuolių rungtyje. Individualiuose šuoliuose nuo tramplino Rousseau pelnė pirmąjį istorijoje Australijos aukso medalį pasaulio čempionate, bei pelnė pakvietimą į 2024 m. vasaros olimpines žaidynes.

Šaltiniai

Nuorodos 
 WA svetainėje

Australijos šuolininkai į vandenį
Australijos olimpiečiai